উবার কাপ
উবার কাপ বা বিশ্ব মহিলা দলীয় ব্যাডমিন্টন চ্যাম্পিয়নশিপ হল জাতীয় মহিলা ব্যাডমিন্টন দলগুলির মধ্যে অনুষ্ঠিত আন্তর্জাতিক প্রতিযোগিতা। প্রাক্তন ব্রিটিশ ব্যাডমিন্টন খেলোয়াড় বেটি উবার এই প্রতিযোগিতার সূচনা করেন ও তার নামেই প্রতিযোগিতার নাম। ১৯৫৬ সালে প্রতিষ্ঠার সময় এটি তিন বছর অন্তর অন্তর খেলা হত। ১৯৮৪ সালে থমাস কাপ প্রতিযোগিতা এর সাথে জুড়ে যায় ও একই সময়ে ও স্থানে খেলা হতে থাকে, তখন থেকে দুবছর অন্তর খেলা হয়। ব্যাডমিন্টন ওয়ার্ল্ড ফেডারেশন ২০০৭ সালে প্রতিযোগিতা দুটিকে পুনরায় আলাদা করে আয়োজন করার চেষ্টা করলেও পরে সেই আবেদন বাতিল ঘোষিত হয়।